Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) Ministrstvo za okolje in prostor objavlja javni natečaj za zasedbo prostega uradniškega delovnega mesta za nedoločen čas in s 6-mesečnim poskusnim delom:

**PODSEKRETAR V SEKTORJU ZA OHRANJANJE NARAVE, V DIREKTORATU ZA OKOLJE (ŠIFRA DM 1877)**

Kandidati/ke, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje) /specializacija po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja);
* najmanj 6 let delovnih izkušenj;
* opravljeno usposabljanje za imenovanje v naziv (če ga kandidat nima, ga lahko opravi naknadno);
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Zahtevane delovne izkušnje se skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Delovne naloge:

* neposredna pomoč pri vodenju strokovnih nalog na delu delovnega področja ministrstva oz. notranje organizacijske enote,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* opravljanje drugih najzahtevnejših nalog.

Prednost pri izbiri bodo imeli kandidati:

* ki bodo izkazovali znanja s področja ohranjanja narave tako poznavanje nacionalne zakonodaje kot zakonodaje EU ter tudi mednarodnih pogodb in programov (med drugimi predvsem Zakon o ohranjanju narave, Uredba Sveta št. 338/97/ES z dne 9. decembra 1997 o varstvu prosto živečih živalskih in rastlinskih vrst z zakonsko ureditvijo trgovine z njimi s spremembami (UL L 061 z dne 3.3.1997), Zakon o ratifikaciji Konvencije o mednarodni trgovini z ogroženimi prosto živečimi živalskimi in rastlinskimi vrstami, spremembe konvencije ter dodatkov I, II, III in IV h konvenciji (Uradni list RS – Mednarodne pogodbe, št. [31/99](http://www.uradni-list.si/1/objava.jsp?sop=1999-02-0099)), Uredba o ratifikaciji konvencije o močvirjih, ki so mednarodnega pomena, zlasti kot prebivališča močvirskih ptic (Ur. List RS- Mednarodne pogodbe, št. 9/92), UNESCO Program Človek in biosfera (UNESCO MAB), Zakon o ratifikaciji Konvencije o biološki raznovrstnosti Ur. l. RS, Mednarodne pogodbe, št. 7/1996) kot tudi ostalih okoljskih sporazumov predvsem s področja voda in podnebnih sprememb);
* ki dobro poznajo varstvene režime s področja ohranjanja narave, značilnosti biotske raznovrstnost v Sloveniji;
* z znanjem in izkušnjami pogajanja, komunikativnosti, prilagodljivosti in hitro odzivnostjo na različne situacije ter sposobnostjo medsektorskega povezovanja,
* dodatno prednost predstavljajo kandidati, ki so napredni uporabniki vseh programov iz zbirke MS Office, in samostojno pripravljajo zahtevne analize, informacije, poročila in druga zahtevna gradiva tako v slovenskem kot tudi v enem od svetovnih jezikov (angleškem, francoskem) in imajo izkušnje z delom na daljavo;
* ki imajo izkušnje pri izobraževanju in ozaveščanju javnosti, predvsem mladih, o vsebinah in pomenu ohranjanja narave;
* ki imajo izkušnje pri delu z različnimi sektorji in vključevanju naravovarstvenih vsebin v sektorske vsebine na drugih področjih ter oblikovanju skupnih prioritet;
* ki so pri delu angažirani in samoiniciativni, proaktivni in povezovalni;
* ki obvladajo delo s strankami in z drugimi deležniki, vključno z mednarodnimi organizacijami in strokovnimi institucijami ter različnimi kulturami;
* ki so pripravljeni na mesečne večdnevne odsotnosti na službeni poti v tujino in po EU;
* ki izkažejo sposobnost dela v skupini ali koordiniranje skupine, projektnega dela in priprave gradiv.

Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe za katero je kandidat opravljal delo, datum začetka in konca opravljanja dela, opis dela ter stopnja zahtevnosti delovnega mesta);
3. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. izjavo, da za namen tega natečajnega postopka dovoljuje Ministrstvu za okolje in prostor pridobitev podatkov iz 1. in 3. točke iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Prijavo je obvezno oddati na priloženem obrazcu.**

Zaželeno je, da prijava vsebuje kratek življenjepis, ter da kandidat v njej poleg formalne izobrazbe navede tudi druga znanja in veščine in morebitne delovne izkušnje, ki jih je pridobil.

Strokovna usposobljenost kandidatov se bo presojala na podlagi priloženih izjav ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu podsekretar opravljal v uradniškem nazivu podsekretar z možnostjo napredovanja v naziv sekretar. Z izbranim kandidatom bo sklenjeno delovno razmerje za nedoločen čas s polnim delovnim časom in s 6-mesečnim poskusnim delom.

Izbrani kandidat bo delo opravljal na Ministrstvu za okolje in prostor, Dunajska 48, Ljubljana oziroma v drugih uradnih prostorih, kjer Ministrstvo za okolje in prostor opravlja svoje naloge.

Kandidati pošljejo pisne prijave z izjavami (z označbo: **za javni natečaj 1004-53/2022-2550** - prosto delovno mesto podsekretar v Sektorju za ohranjanje narave (šifra DM 1877)) na naslov: Ministrstvo za okolje in prostor, Dunajska 48, 1000 Ljubljana, in sicer v roku 8 dni po objavi na spletni strani portala državne uprave gov.si in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mop@gov.si, pri čemer veljavnost prijave ni pogojena z elektronskim podpisom.

O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani. Obvestilo o končanem javnem natečaju bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja daje ga. Maja Japelj na tel. št. 01 / 478 7220, informacije glede področja dela pa ga. Mateja Blažič na tel. št. 01 / 478 7117.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. V primeru zaposlitve, kandidate obveščamo, da se osebni podatki, ki so v kadrovski evidenci, med državnimi organi prenašajo.